ปิดตำนาน 85 ปี! สำนักข่าวออสเตรเลีย “AAP” ประกาศเลิกกิจการ 26 มิ.ย.นี้
ปิดตำนาน 85 ปี! สำนักข่าวออสเตรเลีย “AAP” ประกาศเลิกกิจการ 26 มิ.ย.นี้
ปิดตำนาน 85 ปี! สำนักข่าวออสเตรเลีย “AAP” ประกาศเลิกกิจการ 26 มิ.ย.นี้
3 มี.ค. 2563

สำนักข่าวออสเตรเลียน แอสโซซิเอทเต็ด เพรส (AAP) ซึ่งเป็นสำนักข่าวระดับตำนานของออสเตรเลียประกาศปิดทำการ หลังจากที่ทำหน้าที่มาเป็นเวลาถึง 85 ปี ส่งผลให้พนักงานที่แผนกบริการนิวส์ไวร์ 180 คนตกงาน
ทั้งนี้ AAP อยู่ภายใต้การบริหารของบริษัท นิวส์ คอร์ป ซึ่งเป็นผู้ตีพิมพ์หนังสือพิมพ์รายใหญ่ และให้บริการในด้านต่าง ๆ แก่สื่อ เช่น บริการข่าวสารออนไลน์ การเรียบเรียงข้อมูลข่าวสาร และการถ่ายภาพ
โดย บรูซ เดวิดสัน ประธานบริหาร กล่าวว่า ธุรกิจไม่สามารถอยู่ต่อไปได้ท่ามกลางการเติบโตของคอนเทนต์ออนไลน์ที่ไม่มีการคิดค่าบริการ
ทั้งนี้ บริการของ AAP จะปิดทำการในวันที่ 26 มิ.ย.นี้ โดยการตัดสินใจยุติการทำธุรกิจครั้งนี้ จะเป็นไปตามขั้นตอนอย่างเป็นทางการของผู้ถือหุ้น
ในขณะที่มีเดียเน็ท (Medianet) ซึ่งเป็นธุรกิจเผยแพร่ข่าวประชาสัมพันธ์ของ AAP และบริการ Mediaverse ซึ่งเป็นธุรกิจมีเดียอินเทลลิเจนซ์ของ AAP จะถูกเสนอขายต่อไป
การตัดสินใจยุติธุรกิจของ AAP จะทำให้เกิดการว่างงานตามมา แต่ในทางกลับกันก็จะเป็นโอกาสในการจ้างงานเช่นกัน เนื่องจากกลุ่มผู้ถือหุ้นของ AAP จะได้ปรับโครงสร้างธุรกิจ โดยนิวส์ คอร์ป จะลงทุนเพิ่มเติมในทีมข่าวของตนเองเพื่อมาทำหน้าที่ผลิตข่าวและคอนเทนต์ หลังจากที่ AAP ยุติการให้บริการดังกล่าว
สำหรับ AAP ได้ให้บริการข้อมูลข่าวสารออนไลน์แก่บริษัทสื่อของออสเตรเลียมาเป็นเวลา 85 ปี แต่จำนวนบริษัทที่รับบริการกลับลดน้อยถอยลงจนถึงจุดที่ธุรกิจไม่สามารถอยู่ได้อีกต่อไป